Ak pletiete šatky a začínate od stredu dlhého cípu, táto metóda je ako stvorená pre použitie práve v takomto prípade. V angličtine hovoríme o Garter Tab Cast On.
Ako na to
1. Nahoďte 3 očká
2. Upleťte 6 riadkov hladko. Upleťte vždy aj posledné očko a po otočení vpichnite pravú ihlicu do očka hladko a očko iba presuňte z ľavej ihlice na pravú bez upletenia. Na okrajoch vzniknú vrúbiky.
3. Otočte prácu o 90 stupňov. Naberte na ľavú ihlicu 3 očká (ľahko sa rozpoznajú vďaka vrúbikom) a upleťte ich hladko. Na pravej ihlici máte 6 očiek.
4. Otočte prácu o ďalších 90 stupňov. Naberte na ľavú ihlicu 3 očká. Upleťte ich hladko. Na pravej ihlici máte 9 očiek.
Použitá priadza: Gründl Saphira
Použité ihlice: vymeniteľné ihlice Knit Pro